16.02.2003    Taavi mängib öösel NBA Live 2003, sest sure as hell ei lähe ta järgmine päev kooli. Teeb mängust väikese pausi ja uurib veidi netis ringi. Satub saidile nimega rate.ee, millest palju on igal pool juttu olnud, kuid kordagi pole see märkimisväärset huvi tekitanud. Siis aga tekitab, sest ohoo, sealt leiab üles inimesed, keda polnud varem lootustki enam kunagi näha. Lõpuks leiab Taavi sealt ka oma parima sõbra ning paar väga põnevat tutvust. Samuti peab maha ühe intrigeeriva kirjavahetuse, teeb niisama huumorit ja satub ka mõnesse illusiooni.    11.07.2008    Kõik räägivad, kui vägev koht orkut.com on. Taavi annab ka lõpuks kiusatusele alla, kui on leidnud endale sobiva smaili nime taha (oli pikk otsimine). Sealt saab midagi väga erilist juurde. Huvitaval kombel tekitab igavus mingisugune omamoodi loomingulise külje. Nõuka Cribi kommuun on täis  täiesti eepilisi riime, aga kurat "Filmidega on enamvähem sama rida, kuigi tegelikult pole ühelgi komöödial midagi viga. Paraku jääb mulje, et ma olen neid kõiki juba näinud ja sa ei lähe ju lasteaeda tagasi, kui sa oled seal juba käinud." on ka täiesti mint nagu ka "Ma kord arvasin, et vaid raamatuid lugedes saab olla intelligent, siis tabas mind aga hingemuusika nagu medikament. Ma sain terveks haigusest, mis mu vaadet segas, samamoodi kui ma silmaopil käisin, olin tundes megas. Epp soovitas mulle ühte  raamatut ja ma lugesin selle läbi, aga see oli ilge porr ja mul hakkas häbi. Mitte otseses mõttes, aga mul oli tunne, et ma ei tea midagi. Leidsin, et ma ei vaja raamatu tarkust, pole praegusel ju eriti vigagi."    Vahepeal oli kiusatus teha endale facebooki konto, et näha seal oma Backstreet Boysi videot, kuid see jäi liiga lahjaks põhjuseks.    Imelik on see mingisugune omamoodi standard, et inimesel peab olema palju sõpru. See online kontseptioon on veel eriti imelik selles suhtes, et seal  saad inimesi lisada oma "sõbraks" või et nemad siis lisavad sind. Miks ei võiks neid kutsuda "kontaktideks" või noh lihtsalt inimesteks. Ja miks see lisamise värk? Ma ei taha kedagi kuskile lisada, las need inimesed lihtsalt olla.